{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o nacrtu Pravilnika o izmjenama i dopunama Pravilnika o upisu sorti u sortnu listu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Sunčana Pešak, Hrvatski savez udruga ekoloških proizvođača","PRAVILNIK,\nČlanak 2.","Ovakvom formulacijom uvodi se obveza provođenja DUS testa za čuvane sorte što do sada nije bila praksa. Prema Direktivi  Komisije 2008/62/EZ državama članicama ostavljeno je na volju da same propišu standarde prepoznatljivosti, postojanosti i ujednačenosti, poštujući minimalne tehničke standarde zadane pravilima CPVO ili UPOV. (\"2.   Odstupajući od članka 1. stavka 2. Direktive 2003/90/EZ, države članice mogu donijeti svoje vlastite odredbe u pogledu prepoznatljivosti, postojanosti i ujednačenosti čuvanih sorata.\"). Predlažem da se kroz izmjene zadrži ovakva praksa jer mnoge tradicijske sorte teško prolaze stroga testiranja, a time se i procedura registracije dodatno komplicira i poskupljuje. S obzirom da je na sortnoj listi i u proizvodnji još uvijek vrlo mali broj čuvanih sorata, smatram da svaka nova izmjena ovog pravilnika treba doprinijeti dodatnom pojednostavljenju, a ne dodatnom kompliciranju, posebno ako EU ostavlja tu mogućnost.","Primljeno na znanje","Slažemo se s Vama da će većina starih sorti jako teško zadovoljiti uvjete pozitivnog DUS-a, zbog toga ovdje je propisano da je provođenje  ispitivanja različitosti, ujednačenosti i postojanosti (DUS) samo dodatna informacija\nkoju je potrebno odraditi (opis sorte prema UPOV-im vodičima) i prikupiti u svrhu priznavanje „čuvanih sorti“. Cilj ovih odredbi je da se dobiju povratne informacije (morfološki opis) posebno za sorte za koje ne možemo naći \npovijesne podatke u stručnoj ili nekoj drugoj literaturi. To je informacija koja se mora imati u dosjeu sorti, a nikako nije uvjet da „čuvana sorta“ mora imati pozitivan DUS.\n \nKao i do sada, pozitivno DUS izvješće nije uvjet da bi se stara sorta priznala kao „čuvana sorta“ i upisala na Sortnu listu RH."]
[2,"Sunčana Pešak, Hrvatski savez udruga ekoloških proizvođača","PRAVILNIK,\nČlanak 4.","U članku 18 navodi se obveza primjene DUS protokola (opis sorte koji uključuje minimalno morfološke karakteristike označene zvjezdicom u odgovarajućem DUS protokolu). Za sorte razvijene za uzgoj pri određenim uvjetima primjena DUS protokola nije obavezna prema direktivama EU. Često se i radi o lokalnim populacijama gdje postoji nešto veća varijabilnost i neujednačenost pa bi ovakva formulacija isključila mogućnost njihove registracije na sortnu listu.","Primljeno na znanje","Slažemo se s Vama da će većina starih sorti jako teško zadovoljiti uvjete pozitivnog DUS-a, zbog toga ovdje je propisano da je provođenje  ispitivanja različitosti, ujednačenosti i postojanosti (DUS) samo dodatna informacija\nkoju je potrebno odraditi (opis sorte prema UPOV-im vodičima) i prikupiti u svrhu priznavanje „čuvanih sorti“. Cilj ovih odredbi je da se dobiju povratne informacije (morfološki opis) posebno za sorte za koje ne možemo naći \npovijesne podatke u stručnoj ili nekoj drugoj literaturi. To je informacija koja se mora imati u dosjeu sorti, a nikako nije uvjet da „čuvana sorta“ mora imati pozitivan DUS.\n \nKao i do sada, pozitivno DUS izvješće nije uvjet da bi se stara sorta priznala kao „čuvana sorta“ i upisala na Sortnu listu RH."]
[3,"Aleksandar Kovač mr. sc.","PRAVILNIK,\nDODATAK I.","Bilo bi korisno pojasniti i/ili navesti referencu za skraćenicu \"CPVO\". Community Plant Variety Office nije baš široko poznata institucija.","Nije prihvaćen","Skraćenica \"CPVO (Ured Zajednice za zaštitu biljnih sorti)\" definirana je u članku 2. Pravilnika o Upisu sorti u sortnu listu (Narodne novine 45/08), stoga nije bilo potreba ponovno ju definirat."]
[4,"Aleksandar Kovač mr. sc.","PRAVILNIK,\nObrazac 1.","Nije moguće dovoljno naglasiti koliko ovaj Obrazac žeđa za suvislim pristupom u tretiranju stručne terminologije. Ne bih volio bilo čiji trud omalovažavati, ali engleski prijevodi u ovim obrascima nikako se ne mogu okarakterizirati kao stručni, zreli ili upotrebljivi za dokument od državne važnosti. Na raspolaganju su čak i obrasci koje izdaje CPVO i u kojima su sve ove iste formulacije korištene u ovom Obrascu već ispisane dobrim engleskim jezikom. Da stvar bude gora, vrlo sličan dokument već postoji na CPVO stranici, na (puno kvalitetnijem) hrvatskom i na ispravnom engleskom! Ako obratite pažnju, na tim obrascima terminologija je koherentno i konzistentno iskorištena i na puno drugih europskih jezika. Unatoč tako bogatom i pristupačnom izvoru već prihvaćenih termina i formulacija na raspolaganju, u ovom obrascu piše:\n\n- Mjesto - Place!? Oprostite mi, ali ovo je razina prve godine učenja engleskoga. Naprimjer, CPVO koristi \"City\"\n- ZIP code, misli se vjerojatno na Post code.\n- fraza \"give the country\"? ... komentar je nepotreban\n- Croatian name (pretpostavljam da se misli na \"common name in Croatian\")\n- \"se trenutno provodi, navedite državu/e (is conducted, give the country)\" ... CPVO koristi: ... is in the process of being carried out in (country)\n- \"nije proveden (has not been done)\" umjesto \"has not yet been carried out.\"\n- \"kod\" je prevedeno sa \"code\", iako CPVO koristi \"CODE\" (pisano velikim slovima)..  a već postojeća dokumentacija na hrvatskom ovo naziva \"KÔD\" (pisano velikim slovima i uz oznaku naglaska)\n- \"breeder of variety is applicant\" gdje je nestala gramatika engleskog?\n- \"Proposed designation\", CPVO koristi \"designation proposal\"\n- \"The variety has been protected in other countries, in which countries and year of protection\" \n\nOsim ovih, Obrazac ima još puno sličnih problema i problema sa definite/indefinite article.\n\nNije jasno zbog čega ovaj obrazac mijenja već uspostavljenu i koherentnu terminologiju sa ovom ovdje. Ovako se doima nestručno, nevješto, i kao da postoji nevoljkost iskoristiti već postojeće, slobodno pristupačne i vrlo bogate izvore? Ovo ne može biti ozbiljan nacrt Obrasca, može li?","Primljeno na znanje","U dogovoru s kolegama iz Hrvatskog centra za poljoprivredu, hranu i selo, Obrazac 1 će se uskladiti u mjeri kojoj je moguće s CPVO obrascem te proslijediti na službeni prijevod. U međuvremenu, jer moramo poštivati rokove koje nam je odredila EK, koristiti će se Obrazac 1 koji će biti tiskan u izmjenama i dopunama predmetnog Pravilnika."]
[5,"Aleksandar Kovač mr. sc.","PRAVILNIK,\nObrazac 1.","U smislu dosljednosti u prijevodu, i s obzirom na to da se ovdje ipak radi o službenom, državnom Pravilniku, termine poput Telefon (Phone No.), Telefaks (Fax No.) možda bi bilo bolje navoditi u formama dosljedno u hrvatskom i engleskom. Stoga možda bi bilo bolje upotrijebiti kratki oblik: Telefon (Phone), Telefaks (Fax)\nili, dugi oblik: Broj telefona (Phone number), Telefaks (Fax number).\n\nDodano kasnije: najjednostavnije i najrazumljivije bi bilo preuzeti terminologiju koja se već koristi u postojećim obrascima.","Primljeno na znanje","U dogovoru s kolegama iz Hrvatskog centra za poljoprivredu, hranu i selo, Obrazac 1 će se uskladiti u mjeri kojoj je moguće s CPVO obrascem te proslijediti na službeni prijevod. U međuvremenu, jer moramo poštivati rokove koje nam je odredila EK, koristiti će se Obrazac 1 koji će biti tiskan u izmjenama i dopunama predmetnog Pravilnika."]
[6,"Aleksandar Kovač mr. sc.","PRAVILNIK,\nObrazac 1.","Valjalo bi dodatno provjeriti uporabu termina \"ZIP code\" ... ZIP code je sustav oznaka poštanskih brojeva koji se isključivo koristi u Sjedinjenim američkim državama na temelju \"Zone improvement plana\" (skraćenica: ZIP) iz 1960-tih. Ovaj termin ušao je u žargon, ali je nekorektno upotrebljavati ga za sve ostale države. Točniji prijevod, a koji je ujedno i primijenjiv u cijelom svijetu je \"Postal code\" ili \"Post code\".","Primljeno na znanje","U dogovoru s kolegama iz Hrvatskog centra za poljoprivredu, hranu i selo, Obrazac 1 će se uskladiti u mjeri kojoj je moguće s CPVO obrascem te proslijediti na službeni prijevod. U međuvremenu, jer moramo poštivati rokove koje nam je odredila EK, koristiti će se Obrazac 1 koji će biti tiskan u izmjenama i dopunama predmetnog Pravilnika."]